polyglot-tagger/wikipedia-language-snippets-filtered huggingface dataset:
དེ་འབད་ཨིན་པའི་ཁུངས་ ལོ་རྒྱུས་ཀྱི་ཐོག་ལས་འབད་བ་ཅིན་ དེ་ཡང་ཧེ་མ་བོད་གླིང་དཀར་སྟོད་ཟེར་མི་ས་ཆ་གཅིག་གི་ནང་ལུ་ ཨའི་གཅིག་ལུ་བུ་ཤེས་རབ་ཅན་ གཤིས་རྒྱུད་བཟང་བ་ ཡ་རབ་ཀྱི་རྟགས་ཐམས་ཅད་ཚང་བ་ གཞོན་ནུ་བློ་ལྡན་ཟེར་མི་གཅིག་ཡོདཔ་ཨིན་པས།
དེ་སྦེ་ཨིན་པའི་ཁུངས་ཡང་ ཧེ་མ་རྒྱ་གར་ལུ་ རྒྱལ་པོའི་སྲས་ཟླ་བ་ཟེར་མི་ གནམ་མེད་ས་མེད་ ཤེས་རབ་ཅན་གཅིག་ བླམ་དང་ཕམ་རྒན་ཤོས་ཚུ་ལུ་གུས་ཞབས་དང་ འོག་མ་དམན་པ་ཚུ་ལུ་བྱམས་སྐྱོང་དང་ལྡན་མི་ རང་བཞིན་གྱིས་ གཤིས་རྒྱུད་བཟང་མི་གཅིག་སྡོད་ནུག། དེའི་སྐབས་སུ་རྒྱལ་པོ་བྲན་བཟང་ཟེར་མི་གཅིག་ཡང་ཡོདཔ་ཨིན་པས།
འདི་བཟུམ་སྦེ་སངས་རྒྱས་ཚར་བའི་མཐའ་མ་ལུ་སེམས་ཅན་ཚུ་གི་ཁམས་དབང་བསམ་པ་དང་མཐུན་ གང་ལ་གང་འདུལ་གྱི་ཚུལ་དུ་འགྲོ་དོན་མཛད་པའི་ནུས་སྟོབས་དཔག་ཏུ་མེད་པ་མངའ་ནུག དཔེ་འདི་དང་ཆ་འདྲཝ་སྦེ་ ཡོན་ཏན་མཐར་ཕྱིན་སྦེ་ ལྷབ་སྦྱང་མི་གང་ཟག་གཅིག་གིས་ འཇིག་རྟེན་ནང་ལུ་སེམས་ཅན་གྱི་འགྲོ་དོན་འབད་ཚུགས་ཟེར་ཨིན་པས།
དེ་ལས་རིག་བྱེད་དང་སྒྱུ་རྩལ་ལ་སོགས་པ་ཚུ་གཞན་ལུ་སྟོན་དགོ་རུང་ སྟོན་ཚུགས་པའི་སློབ་དཔོན་གཅིག་ལུ་གྱུར་ཡོདཔ་ལས་ མི་འདི་ཚུ་གིས་མ་ཚད་པར་ རྒྱལ་པོ་ག་ར་གི་རྩི་བཀུར་འབད་དེ་ རྒྱལ་པོ་བཟུམ་གཅིག་ལུ་གྱུར་ཏེ་ རྙེད་པ་དང་བཀུར་སྟི་ སྙན་གྲགས་ཀྱིས་ འཇིག་རྟེན་ས་གསུམ་ཡང་ཁྱབ་སོང་ཡོདཔ་ཨིན་པས།
དཔེ་སྦེ་བ་ཅིན་ ཉིམ་གི་འོད་ཟེར་ཤརཝ་ད་ལུ་ བྱ་གཞན་འདི་ཚུས་རྐྱངམ་གཅིག་གསལ་ཏོག་ཏོ་ མཐོང་ཚུགསཔ་མ་གཏོགས་ འབྱུང་པོའི་བྱ་འུག་པ་ལ་སོགས་པ་ ཚུ་གིས་མིག་ཏོ་ གཞརཝ་བཟུམ་མཐོང་མ་ཚུགས་པར་ ལུས་དོ་བཟུམ་ བླུན་པོ་འདི་ཚུ་གིས་ཡང་ ལེགས་བཤད་གྱི་དོན་འདི་ཚུ་ཧ་གོ་མ་ཚུགས་པར་ལུསཔ་ཨིན།
དེ་འབདཝ་ལས་ མཁས་པ་ཡོན་ཏན་ཡོད་མི་ཚུ་གིས་འབད་བ་ཅིན་ ལེགས་བཤད་འདི་ཚུ་ ཨ་ལོ་གི་རྒྱུད་ལུ་ཡོད་དེ་སྦེ་རུང་ ཚུར་ལེན་ནི་ཨིན་པས། ཨིན་རུང་ མི་རྩ་རྒས་ ང་རྒྱལ་ཡོད་མི་གཅིག་ཨིན་པ་ཅིན་ མཁས་པའི་གང་ཟག་ཚུ་མཐོངམ་ད་ལུ་ ས་གནས་གཞན་ལ་མགྱོགས་འགྱོ་འོང་ཟེར་གསུངས་བཞག་ནུག།
འདི་མ་ཚད་ མི་ཚེ་གནག་དུང་དུ་ནང་ལུ་ རིག་པའི་གནས་ལུ་ སྦྱང་སྟེ་ཐོབ་པའི་ ཤེས་ཡོན་གྱི་གློག་མེ་འདི་མེད་པ་ཅིན་ མི་ཚེ་འདི་ནང་ བཟང་ངན་བླང་དོར་གྱི་ཁྱད་པར་ག་ཅི་ཨིན་ན་ ཧ་གོ་མ་ཚུགས་པར་ལུ་ནི་ཨིནམ་ལས་བརྟེན་ རིག་པའི་གནས་ཚུ་སྦྱང་དགོཔ་འདི་ཁག་ཆེཝ་ཨིན་པས།
ཚིགས་འདི་གི་གོ་དོན། གོང་ལུ་བཤད་དོ་བཟུམ་ ལེགས་བཤད་འདི་ཚུ་ མཁས་པའི་བློ་གྲོས་ཀྱི་རྒྱ་མཚོ་ནང་ལུ་བབས་ཨིནམ་མ་ཚད་ ལེགས་བཤད་ཀྱི་དོན་འདི་ཚུ་ཡང་ མཁས་པའི་སྐྱེས་བུ་འདི་ཚུ་ རྐྱངམ་གཅིག་གིས་ ཧ་གོ་ཚུགསཔ་མ་གཏོགས་ གཞན་བླུན་པོ་འདི་ཚུས་ཧ་གོ་མི་ཚུགས།
དེ་འབདཝ་ལས་ བསོད་ནམས་ལྡན་པ་མི་ཡི་བསམ་པ་རྣམས་ཀྱང་འགྲུབ། །ཟེར་གསུངས་ཡོད་དོ་བཟུམ་ རང་གི་མནོ་དོན་ཚུ་འགྲུབ་ནི་འདི་ ཚེ་ཧེ་མའི་ བསོད་ནམས་བསགས་དང་མ་བསགས་ལུ་རག་ལསཔ་ཨིནམ་ལས་ བསོད་ནམས་བསགས་ནི་ལུ་ བརྩོན་ཤུགས་བསྐྱེད་དགོཔ་འདི་ཁག་ཆེཝ་ཨིན།
དེ་འབདཝ་ལས་ གོང་ལུ་བཤད་དོ་བཟུམ་ མི་མནོ་བསམ་བཏམང་ཤེས་མི་ ཁས་པ་གཅིག་ཨིན་པ་ཅིན་ ག་དེ་ཅི་ ཐབས་རྡུགས་ཏེ་ ཤི་ནི་གི་སྲོག་ལུ་ཐུག་རུང་ གཞན་ མི་ངན་པའི་རྗེས་སུ་འཇུག་སྟེ་ ལཱ་ངན་ རྩ་ལས་རང་མི་འབད་ནི་ཨིན་པས།
ཕྱི་ནང་གཉིས་ཀྱི་ལྷ་དང་འགྲོ་བ་སེམས་ཅན་ག་ར་གི་ སྐྱབས་གནས་གཙོ་བོ་ ཀུན་མཁྱེན་ཐུབ་པའི་དབང་པོ་ལུ་ མགོ་གསུམ་གུས་པའི་སྒོ་ལས་ བསྟན་བཅོས་རྩོམ་པ་པོ་ང་ ཕྱག་འཚལ་ནི་ཨིན་ཟེར་བའི་དོན་ཨི་པས།
འཕྲལ་དང་ཕུག་གི་བདེ་བ་ སྒྲུབ་ནི་ལུ་མཁས་པའི་མི་གིས་ དཀའ་ངལ་ ག་བཟུམ་བྱུང་འདི་སྦེ་རུ་ འཕྲལ་གྱི་བདེ་བ་ལུ་ མནོ་བསམ་བཏང་ཏེ་ ལཱ་ངན་མི་འབད་ཟེར་བའི་ ཁུངས་བསྟན་པ།
ཚེ་འདི་ཕྱི་གཉིས་ཀ་ལུ་བདེ་བ་འཐོབ་དགོ་པ་ཅིན་ ཐབས་བྱང་ཆུབ་ཀྱི་སེམས་དང་ ཤེས་རབ་གཉིསཔོ་འདི་ངེས་པར་དུ་ དགོཔ་བསྟན་པ།
མཚན་དོན། གྱུར་ཕྱག མཆོད་པར་བརྗོད་པ། བརྩམ་པ་དམ་བཅའ་བ། གཞུང་དོན་དངོས་བཤད་པ་སྟེ་ ལྔ་ཡོད་ས་ལས་ དང་པོ་མཚན་དོན།
ང་རྒྱལ་སྤང་ཞིནམ་ལས་ རང་ལུ་ཉེ་བར་མཁོ་བའི་ ཡོན་ཏན་ཆུང་ཀུ་ཅིག་ ཨིན་རུང་ ལེན་དགོཔ་ ཁག་ཆེ་བར་བསྟན་པ།
ལེགས་བཤད་ཀྱི་དོན་ རྣམ་དཔྱོད་དང་ལྡན་པའི་ མཁས་པ་གིས་རྐྱངམ་ཅིག་ རྟོགས་ཚུགསཔ་ཨིན་པའི་ཁུངས་བསྟན་པ།
རང་གི་རྒྱུད་ལུ་ ཡོན་ཏན་ཡོད་པ་ཅིན་ འཁོར་སློབ་མ་ཚུ་ རང་བཞིན་གྱིས་ འཁོར་ནི་ཨིན་པའི་ཁུངས་བསྟན་པ།
ཐབས་ལ་མཁས་པའི་ ཤེས་རབ་ཡོད་པ་ཅིན་ དགྲ་འདི་ཚུ་གིས་ གནོདཔ་ བཀལ་མི་ཚུགས་ནི་ཨིན་པའི་ ཁུངས་བསྟན་པ།
ཀུན་ནས་དགའ་བའི་གཙུག་གི་ནོར་བུས་ཞབས་མཆོད་པ། ། འགྲོ་བའི་གཙོ་བོ་ཀུན་མཁྱེན་དེ་ལ་བདག་ཕྱག་འཚལ། །
ལྷ་ཡི་མཆོག་དང་ཀླུ་དབང་གྲུབ་པ་རིག་འཛིན་གཙོ། །དྲང་སྲོང་རྒྱས་པ་གྲོག་མཁར་བ་དང་རྐང་མིག་སོགས། །
སྲིད་པ་མིན་ཞེས་ཀུན་གྱིས་མཁྱེན་པའི་ཕྱིར། །ལེགས་བཤད་ཚིག་དོན་མདོར་བསྡུས་འདིར་བཤད་བྱ། །
ལྔ་པ་གཞུང་དོན་དངོས་བཤད་པ་ལ། རབ་བྱེད་དགུ་ཡོད་ས་ལས་ དང་པོ་མི་མཁས་པ་བརྟགས་པའི་རབ་བྱེད།
ཆ་རོགས་ ཤེས་རབ་དང་ལྡན་པའི་ མཁས་པ་དང་ཅིག་ཁར་ བསྡོམས་ཏེ་ འགྲོས་བསྡུར་འབད་དགོཔ་བསྟན་པ།
དེ་ཡང་མཁས་པའི་གང་ཟག་ཚུ་ ལེགས་བཤད་ཀྱི་ མཛོད་ཨིན་པའི་ཁུངས་ དཔེ་དོན་སྦྱར་ཏེ་བཤད་པ།
ཤེས་རབ་བསྐྱེད་ནི་ལུ་ བརྩོན་ཤུགས་བསྐྱེད་དགོཔ་འདི་ ཁག་ཆེཝ་ཨིན་པའི་ཁུངས་བསྟན་པ།
གཅིག ཐོག་མར་ང་ཚོས་གཏམ་རྒྱུད་དེ་ལ་གཞི་བྱས་ནས་མིག་རྒྱང་གཞན་ཞིག་གིས་ངོས་ནས་སྤྲོས་ན།
མ་མ་བགྲོ་ཞ་མ་མ་སྐྱེ་བརླངས་མས་བཙན་པོར་མཚན་གསོལ་སྐབས་དྲི་བ་འདི་འདྲ་ཞིག་ སྔོན་ལ་བཏོན་པ་རེད། དེ་ནི་ངེད་བཙན་པོ་ཚང་གི་བླ་བྲག་དཀར་བོ་ཉིལ་ལམ་མ་ཉིལ། བླ་སྤང་སྔོན་མོ་མེས་འཚིག་གམ་མ་འཚིག བླ་མཚོ་སྔོན་མོ་སྐམ་མམ་མ་སྐམ་ཞེས་པ་དེ་རེད། དེ་ལྟ་བའི་དྲི་བ་ཞིག་ཅི་ཕྱིར་དུ་དྲིས་པ་རེད།
སྤྱིར་བཏང་མིང་འདྲི་ས་ཞིག་ལ་དྲི་བ་དེ་ལྟ་བུ་ཞིག་དྲིས་ཡོང་དགོས་པའི་རྒྱུ་མཚན་ག་རེ་ཡོད་དམ། རྒྱུ་མཚན་དེ་དོན་གྱི་ངོ་བོ་སྟེང་ནས་གོ་བ་ག་འདྲ་ལེན་དགོས་སམ། ཞེས་པའི་དྲི་བ་དག་ནི་ངེས་པར་དུ་སྔོན་ལ་བགྲོ་དགོས་པ་ཞིག་རེད།
ལར་སྔོན་ཆད་བཙན་པོ་དག་གི་སྐད་ཆ་དང་གཞས་འཐེན་པ། མགུར་བཞེངས་བ་སོགས་མང་བོ་ཞིག་དོན་གྱི་གཉགས་བྱ་གབ་སྟེ། དཔེ་འཇོག་དང་མཚོན་དོན་ཅན་གྱི་ལམ་ནས་གོ་བ་ལེན་པ་ཡང་མང་བོ་མཆིས་ཏེ། སྲོང་བཙན་གྱི་སྲིང་མོ་སད་མ་དཀར། ཞང་ཞུང་གི་རྒྱལ་བོ་ལིག་མི་རྐྱའི་བཙུན་མོ་བྱ་པའི་སྐབས་སུ་བོད་ཀྱི་ཕོ་ཉ་དག་ལ་བླངས་པའི་མགུར་དང་བཙན་པོ་ཁྲི་འདུས་སྲོང་གིས་མགར་ཚང་ལ་བཀྱོན་ཕབ་པའི་གཞས་སོགས་ཀྱང་དཔེ་འཇོག་མང་བའི་ལམ་ནས་དྲངས་པ་ཡིན། མ་མ་བགྲོ་ཞ་མ་ཧོན་ལོག་ནས་ཁ་ནས་སྐད་ཆ་བྱུང་རྒྱལ་དུ་སྨྲས་པ་ཡིན་ན་མ་གཏོགས་དོན་མེད་ཀྱི་སྐད་ཆ་དེ་འདྲ་ལབ་མི་སྲིད་དོ།
དེར་མ་ཟད་སྤྱིར་བཏང་དུ་བླ་ཞེས་པ་ཡང་བོན་ཆོས་སུ་སྲོག་གི་སྙིང་བོའམ་སེམས་ཉིད་ཅེས་པའི་གོ་བ་ལྡན་ལ། ཡང་ན་བླ་ནི་ཡིད་ཀྱི་ཆོ་འཕྲུལ་ཡིན། ཡིད་ནི་སེམས་ཀྱི་འཕྲོ་འདུ་ཡིན། སེམས་ནི་ཀུན་གཞི་བདལ་ཁྱབ་ཡིན་ཞེས་པ་སོགས་ལས་བླ་ནི་གཙིགས་སུ་འཛིན་ལ་བན་བོན་གྱི་ཡིག་ཆ་མང་བོར་རྣམ་ཤེས་ལ་གོ་བ་ལེན་གྱིན་ཡོད་པའི་བླ་བྲག་དང་བླ་སྤང་བླ་མཚོ་སོགས་ཀྱི་མཚོན་དོན་ཡང་དེ་བཞིན་དུ་ངེས་སོ།
དེ་མིན་གོང་ནས་བཤད་ཟིན་པ་བཞིན་དུ་གྲི་གུམ་གྱི་གྲི་དེ་ཡང་དེང་གི་ཆར་ང་ཚོའི་གོ་བ་ལེན་བཞིན་པའི་གྲི་དེ་ཤ་སྟག་ཡིན་པའི་ངེས་པ་མེད་ལ། ལོ་ངོ་སྟོང་ཕྲག་གི་སྐད་ཆའི་གོ་དོན་མཐའ་གཅིག་ཏུ་མི་འགྱུར་བའི་ངེས་པ་ཡང་མེད་པས། གཉའ་ཁྲི་བཙན་པོ་ལ་ཞང་ཞུང་སྐད་དུ་ལྷ་སྲས་བཙན་པོ་གསོལ་བ་བཞིན་དུ་ཞང་ཞུང་གི་སྐད་ལྟར་གོ་དོན་གཞན་པ་ཡང་ཡོད་སྲིད་དོ།
གཉིས། གཏམ་རྒྱུད་དེ་ཁུངས་མེད་རྫིན་བཟོ་བྱས་པ་ཞིག་ཡིན་པས་ཆ་ནས་སྤྲོས་ན། དེ་ནི་བོན་ཆོས་གཉེར་བའི་སྐབས་དེའི་སྤྱི་ཚོགས་ཀྱི་ཆོས་བྱེད་མི་སྣའམ་རིག་གནས་པའི་སྡེ་ཡིས་རྒྱལ་བོ་དྲི་གུམ་བཙན་པོ་ལ་སྐུར་བ་བཏང་བའམ་བསྙད་འདོགས་བྱས་པ་ཁོ་ན་ཞིག་གོ
རང་རེའི་ལོ་རྒྱུས་ཀྱི་ངོས་ནས་བལྟས་ན་འདི་དང་རིགས་འདྲའི་གཏམ་རྒྱུད་ཀྱང་ང་ ཚོ་བོད་ལ་བྱུང་མྱོང་བ་ཞིག་རེད། དཔེར་ན་བཙན་པོ་འུ་དམ་བཙན་གྱིས་བོད་བསྟན་ནུབ་པའི་རྗེས་སུ་སངས་རྒྱས་ཆོས་ལུགས་ པ་དག་གིས། རྒྱལ་བོ་གླང་དར་གྱི་མགོ་ན་རྭ་ཡོད་པ་དང་དེ་ནི་མ་རུངས་བདུད་ཀྱི་སྤྲུལ་བ་ཞིག་ ཡིན་ཚུལ་གྱི་གཏན་རྒྱུད་བསྒྲིགས་ནས་ཀུན་ལ་རླུང་ལྟར་གྲགས་པ་མཁྱེན་གསལ་རེད། དེ་བཞིན་དུ་དྲི་གུམ་བཙན་པོའི་བོན་བསྟན་ནུབ་པས་ལས་དེར་མ་རངས་པའི་བོན་གྱི་ ཆོས་བྱེད་མི་སྣ་དག་གིས་ཡང་གཏམ་རྒྱུད་དེ་འདྲ་སྤེལ་བ་ཡིན་ངེས་སོ།
ལ་ལ་ཞིག་གིས་ཁུངས་མེད་ཀྱི་གཏམ་དེ་འདྲ་ལ་ཡིད་སྟོན་འཕེལ་བར་མི་རིག་གོ་སྙམ་ན། འོག་ནས་གཏམ་རྒྱུད་དེ་རྫུན་བཟོས་སྐུར་བ་བཏབ་བ་ཡིན་པའི་ངོས་ནས་བསྒྲིབ་བྱ་འདྲེན་པར་བྱ་སྟེ།
བླ་ཆེན་དྲན་པ་ནམ་མཁའ་ནི་དྲི་གུམ་བཙན་པོའི་སྐབས་ཀྱི་མི་སྣ་ཡིན་ལ་ཁོང་གི་ སྐུར་འདེབ་བྱས་པ་ཡང་ཁོ་དང་ཁོ་འདྲ་བའི་བོན་ཆོས་གཉེས་པའི་ཆོས་བྱེད་མི་སྣ་དག་ ལ་ཕོག་ཐུག་དང་རང་གི་ཟ་ཕོར་བཅག་པར་ཡིད་མ་རངས་པས་གཏམ་རྒྱུད་རྫུན་བཟོ་དེ་འདྲ་ གནང་ནས་རང་གི་འདོད་ཚུལ་མཚོན་པ་ཞིག་ཡིན། རྗེས་ཀྱི་བོན་པོ་ཚོ་ཡང་དེའི་རྫེས་སུ་འབྲངས་ནས་ལོག་སྨྲ་བྱས་པ་དང་བན་དེ་མང་ བོ་ཞིག་གིས་ནི་གཏམ་དེ་ཅི་བཞིན་བཤུས་པར་སྣང་ངོ་།
སྐུ་གཤེན་གྱི་དབང་ཆ་ཆེ་སོང་བ་མིན་ན་རྒྱལ་བོ་ཞིག་ལ་བློན་དག་གིས་གང་འདོད་ཀྱི་མཚན་འདོག་མི་སྲིད་ཅིང་མཚན་ངན་པ་དེ་འདྲ་ལྷག་ཏུ་འདོག་མི་སྲིད་དོ། ད་དུང་བླ་ཆེན་དྲན་པའི་གསུང་ཞིག་ལ་གྲི་གུམ་བཙན་པོ་བདུད་ཀྱི་བུ། འདི་བསྒྲལ་ཐབས་མ་བགྱིས་ན། བོན་ལ་སྤྱོད་དབང་དཀའ་བར་མཆིས། ཞེས་པ་ལས་གསལ་བར་བསྟན་ཡོད་པ་ནི་བཙན་པོ་ལ་སྒྲོ་འདོགས་སྐུར་བ་ལ་སོགས་ཅི་ བགྱིས་ཚང་མ་བོན་པོའི་ཆོས་ནུབ་པས་རྐྱེན་ལ་རག་ལུས་པ་ཤེས་ནུས་སོ།
དྲི་གུམ་བཙན་པོའི་མཚན་ཐོགས་ཚུལ་གྱི་གཏམ་རྒྱུད་ལས་གཅིག་ནི། གཏམ་རྒྱུད་དེ་འདྲ་མ་མ་བགྲོ་ཞག་མར་མཚན་དྲིས་པའི་ངོས་བཤུས་གཏམ་རྒྱུད་དེ་ཡིན་ པའི་དབང་དུ་བཏང་ནས། དེའི་ཕུག་གི་རྫུན་གྱི་ངོ་གདོང་སེལ་བར་བྱས་པ་ཡིན་ལ། གཅིག་ཤོས་ནི་མཚན་དེ་འདྲ་བཏགས་པའི་གཏམ་རྒྱུད་དེ་མ་གཞི་ནས་ཁུངས་མེད་རྫུན་བཟོ་ ཡིན་པའི་ངོས་ནས་དཔྱད་པ་ཡིན་ནོ། ༼དེ་གཉིས་བར་ལ་འགལ་ཟླ་སོང་བའི་ཚིག་རེ་ཉིས་ནི་ཡོད་དུ་ངེས་མོད། དོན་གྱི་ཆ་ནས་བླངས་བྱ་རེ་རེ་ཡིན་པའི་ཤེས་པར་གཅེས།༽ད་རི་གུམ་བཙན་པོ་ལས་ས་ བཅད་དང་བོ་རྫོགས་སོ།
དྲང་སྲོང་དཔའ་བོའི་སྐར་ཚོམ་ནི་ནམ་མཁའ་ལྷོ་མའི་སྐར་ཚོམ་ཚོགས་ཀྱི་གཅིག་ཡིན་པ་དང་། དེ་དྲང་སྲོང་བཙུན་མོའི་སྐར་ཚོམ་དང་ལྷ་མོའི་སྐར་ཚོམ་གྱི་ཤར་ཕྱོགས་ན་གནས་ཡོད། སྐར་ཚོམ་འདིའི་རྒྱ་ཁྱོན་ལ་ཏུའུ་གྲུ་བཞི་མ615ཡོད་ལ། ནམ་མཁའ་ཡོངས་ཀྱི་སྐར་ཚོམ་བརྒྱད་ཅུ་གྱ་བརྒྱད་ཁྲོད་སྐར་ཚོམ་འདིའི་རྒྱ་ཁྱོན་ཨང་རིམ་ཉི་ཤུ་ཉེར་བཞི་པ་ཡིན
དྲང་སྲོང་དཔའ་བོའི་སྐར་ཚོམ་ནི་ནམ་མཁའ་ལྷོ་མའི་སྐར་ཚོམ་ཚོགས་ཀྱི་གཅིག་ཡིན་པ་དང་། དེ་དྲང་སྲོང་བཙུན་མོའི་སྐར་ཚོམ་དང་ལྷ་མོའི་སྐར་ཚོམ་གྱི་ཤར་ཕྱོགས་ན་གནས་ཡོད། སྐར་ཚོམ་འདིའི་རྒྱ་ཁྱོན་ལ་ཏུའུ་གྲུ་བཞི་མ615ཡོད་ལ། ནམ་མཁའ་ཡོངས་ཀྱི་སྐར་ཚོམ་བརྒྱད་ཅུ་གྱ་བརྒྱད་ཁྲོད་སྐར་ཚོམ་འདིའི་རྒྱ་ཁྱོན་ཨང་རིམ་ཉི་ཤུ་ཉེར་བཞི་པ་ཡིན།
དྲང་སྲོང་བཙུན་མོའི་སྐར་ཚོམ་ནི་ནམ་མཁའ་བྱང་མའི་སྐར་ཚོམ་ཚོགས་ཀྱི་གཅིག་ཡིན་པ་དང་། དེ་དྲང་སྲོང་རྒྱལ་པོའི་སྐར་ཚོམ་གྱི་ལྷོ་ཕྱོགས་དང་ལྷ་མོའི་སྐར་ཚོམ་གྱི་བྱང་ཕྱོགས་ན་གནས་ཡོད།
གསང་སྒྲུབ་ཐུགས་རྗེ་ཆེན་པོ་སྡུག་བསྔལ་རང་གྲོལ་གྱི་རྒྱུད་འདེབས་བྱིན་རླབས་དཔལ་སྟེར་ཅེས་བྱ་བ་བཞུགས་སོ།།
ཀློང་ཆེན་སྙིང་གི་ཐིག་ལེ་ལས། གསང་སྒྲུབ་ཐུགས་རྗེ་ཆེན་པོ་སྡུག་བསྔལ་རང་གྲོལ་གྱི་ཚོགས་མཆོད་བསོད་ནམས་དཔལ་སྟེར་བཞུགས་སོ།།
ཨོཾ་བཛྲ་ཀྲོ་ཏ་ཧྱ་གྷྲྀ་ཝ་ཧཱུཾ་ཕཊཿ ཨོཾ་སྭ་བྷ་བ་ཤུདྡྷཿསརྦ་དྷརྨཿ སྭ་བྷ་བ་ཤུདྡྷོ྅ཧཾཿ སྟོང་པའི་ངང་ལས་པདྨ་དང་ཟླ་བའི་གདན་གྱི་སྟེང་དུ་ནྲི་ཡོངས་སུ་གྱུར་པ་ལས་ཚེ་འདས་ཀྱི་ཕུང་པོ་ཁམས་དང་སྐྱེ་མཆེད་ཐམས་ཅད་ཡོངས་སུ་རྫོགས་པ་གསོན་དུས་ཀྱི་གནས་སྐབས་ཇི་ལྟ་བར་གྱུར། ཧྲཱིཿ བདག་ཉིད་ཐུགས་རྗེ་ཆེན་པོའི་སོགས།
ཀློང་ཆེན་སྙིང་ཐིག་གི་ཆ་ལག་ཐུགས་རྗེ་ཆེན་པོ་སྡུག་བསྔལ་རང་གྲོལ་གྱི་གནས་འདྲེན་རྣམ་གྲོལ་ལམ་བཟང་བཞུགས་སོ།།
ཨོཾ་བཛྲ་ཀྲོ་ཏ་ཧྱ་གྷྲྀ་ཝ་ཧཱུྃ་ཕཊ། ཨོཾ་སྭཱ་བྷ་བ་ཤུདྡྷཿ སརྦ་དྷརྨཿ སྭཱ་བྷ་བ་ཤུདྡྷོ྅ཧཾཿ ཚེ་འདས་ཀྱི་ཕུང་ཁམས་སྐྱེ་མཆེད་ཐམས་ཅད་མི་དམིགས་པ་སྟོང་པ་ཉིད་དུ་གྱུར། སྟོང་པའི་ངང་ལས། ཚེ་ལས་འདས་པ་སྐད་ཅིག་གིས།། འཕགས་པའི་སྐུར་གསལ་གནས་སོགས།
གཏོར་མ་དྲུག་ལ། ཨོཾ་བཛྲ་ཀྲོ་ཏ་ཧྱ་གྷྲྀ་ཝ་ཧཱུྃ་ཕཊ། ཨོཾ་སྭཱ་བྷ་བ་ཤུདྡྷཿ སརྦ་དྷརྨཿ སྭཱ་བྷཱ་བ་ཤུདྡྷོ྅ཧཾཿ སྟོང་པ་ཉིད་དུ་གྱུར། སྟོང་པའི་ངང་ལས་རིན་པོ་ཆེའི་སྣོད་ཀྱི་ནང་དུ་རིགས་དྲུག་སོ་སོའི་གཏོར་མ་ཁ་དོག་དྲི་རོ་ནུས་པ་ཕུན་སུམ་ཚོགས་པ་བདུད་རྩིའི་རྒྱ་མཚོ་ཆེན་པོར་གྱུར།། ཨོཾ་ཨཱཿཧཱུྃ། ལན་གཉིས། ཨོཾ་ཨཱཿཧཱུྃ་ཧོཿ ཨོཾ་ཨ་ཀ་རོ་མུ་ཁཾ་སརྦ་དྷརྨ་ནཱཾ་ཨཱ་ཏྱ་ནུཏྤནྣ་ཏྭ་ཏ་ཨོཾ་ཨཱཿཧཱུྃ་ཕཊ་སྭཱ་ཧཱ། ཧཱུྃ། འདོད་པའི་ཡོན་ཏན་ལྔ་ལྡན་པའི། སོགས།
ཨོཾ་བཛྲ་ཀྲོ་ཏ་ཧྱ་གྷྲྀ་ཝ་ཧཱུྃ་ཕཊ། ཨོཾ་སྭཱ་བྷ་ཝས་སྦྱངས། སྟོང་པ་ཉིད་དུ་གྱུར། སྟོང་པའི་ངང་ལས་རིན་པོ་ཆེའི་སྣོད་ཀྱི་ནང་དུ་འདོད་ཡོན་གྱི་དངོས་པོ། གཟུགས་བཟང་བ། སྒྲ་སྙན་པ། དྲི་ཞིམ་པ། རོ་མངར་བ། རེག་བྱ་འཇམ་པ། སྟོང་གསུམ་རབ་འབྱམས་ནམ་མཁའི་མཐའ་དང་མཉམ་པ་ཆེན་པོ་གཅིག་ཏུ་གྱུར། ཨོཾ་ཨཱཿཧཱུྃ། ལན་གཉིས། ཨོཾ་ཨཱཿཧཱུྃ་ཧོ། ཨོཾ་ཨ་ཀཱ་རོ་མུ་ཁཾ་སརྦ་དྷརྨ་ནཱཾ་ཨཱ་ཏྱ་ནུཏྤནྣ་ཏྭ་ཏ་ཨོཾ་ཨཱཿཧཱུྃ་ཕཊ་སྭཱ་ཧཱ། མདུན་དུ་རིན་པོ་ཆེ་ཡི་སྣོད་སོགས།
དཔེར་ན། དེང་སང་གཟིའི་ལོ་རྒྱུས་དང་འབྱུང་ཁུངས་བཤད་པའི་སྐབས་སུ། གཟིའི་ཆེད་མཁས་པར་རློམ་པའི་ནང་ལོག་གི་མཁས་པ་ལ་ལས། བོད་ཀྱི་གཟི་ནི་རྒྱ་བཟའ་ཀོང་ཇོས་ཇོ་བོ་ཤཱཀྱ་མུ་ནེ་གདན་དྲངས་པ་དང་མཉམ་དུ། རྒྱ་ནག་ནས་ཁྱེར་འོང་བ་རེད་ཅེས་བཤད་ཡོད་པ་དང་། བཤད་ཚུལ་དེ་ལ་རྒྱ་མི་མང་པོ་ཞིག་གིས་ཡིད་ཆེས་བྱེད་ཀིན་ཡོད་པ་མ་ཟད། འབྲེལ་ཡོད་ལས་ཁུངས་དང་། བོད་ཀྱི་ཚོང་པ་གླེན་པ་སྐོར་ཞིག་གིས་ཀྱང་བདེན་པར་བཟུང་སྟེ་དེ་ལྟར་ཡིན་ཚུལ་གྱི་ལོ་རྒྱུས་སྐོར་ང་ལའང་སློབ་གསོ་གཏོང་གིན་འདུག སྤྱིར་བཤད་ན་ཁོ་ཚོ་ལའང་ཁག་མི་འདུག་སྙམ།
2011ལོར། སྡེ་དགེ་ཉི་དགའ་ཡིས་གཡང་གཟི་ཆུ་མིག་དྲུག་པ་འདི་ཉོས། དེ་དུས་གོང་ཚད་དམངས་སྒོར་ཁྲི་30་བྱིན་སྐད། ཟླ་གཅིག་གི་རྗེས་སུ་རྫོགས་ཆེན་ཟླ་སྲས་ཀྱིས་དམངས་སྒོར་ཁྲི་80་བྱིན་ནས་སྡེ་དགེ་ཉི་དགའ་ལག་ནས་ཉོས། ཉིན་དེར་རྫ་བ་དར་བློ་ཡིས་ཟླ་སྲས་ལག་ནས་དམངས་སྒོར་ཁྲི་130་བྱིན་ནས་ཉོས། ཉིན་བཅུ་ཙམ་གྱི་རྗེས་ནས་རྫ་པ་དར་བློ་ལག་ནས་འཇོ་མདའ་བསོད་འཛིན་གྱིས་དམངས་སྒོར་ཁྲི་150་བྱིན་ནས་ཉོས། ཟླ་གཅིག་གི་རྗེས་ནས་འཇོ་མདའ་བསོད་འཛིན་ལག་ནས་ཡུལ་ཤུལ་བརྟན་ཚེས་དམངས་སྒོར་ཁྲི་210་བྱིན་ནས་ཉོས།
དེ་ཅི་ཡིན་ཞེ་ན། ང་ཚོའི་ལོ་རྒྱུས་ཡིག་ཚང་ཁག་ལས་ཇོ་བོ་ནི་རྒྱ་ནག་ནས་གདན་དྲངས་པར་བཤད་པ་དང་། དེ་ལ་བརྟེན་ནས་ཇོ་བོའི་དབུ་རྒྱན་དང་བྲང་རྒྱན་སྟེང་གི་གཟི་རྒྱན་རྣམས་ཀྱང་རྒྱ་ནག་ནས་ཁྱེར་འོང་བ་རེད་བསམ་ཡོད་པ་ནི་མངོན་སུམ་རེད། འོན་ཏེ། ཁོ་བོ་ཅག་གིས་ཇོ་བོའི་དབུ་རྒྱན་ནི་རྗེ་ཙོང་ཁ་པས་ གསར་དུ་བསྒྲོན་པ་ཞིག་དང་། དེའི་སྔོན་དུ་ཇོ་བོ་ལ་དབུ་རྒྱན་མེད་པའི་ལོ་རྒྱུས་སོགས་གཏན་ནས་ཤེས་ཀིན་མེད་ལ། ཤེས་ཀྱང་ཉན་འདོད་རྩ་བ་ནས་མེད་དོ།།
སྤྱིར་བཤད་ན། གཟི་ཆུ་མིག་དྲུག་པ་ནི་གཟི་རིགས་ཁག་ལས་ཅུང་མང་ཤོས་ཀྱི་གྲས་ཡིན་ཡང་། འདི་ལ་དེ་འདྲའི་གོང་ཆེན་ཞིག་སྟེར་དགོས་པའི་རྒྱུ་རྐྱེན་ནི་གཟི་རང་སྟེང་གི་ཁྱད་ཆོས་ལས་གཞན་ད་དུང་ལོ་རྒྱུས་ཀྱི་རྒྱབ་ལྗོངས་དམིགས་བསལ་ཡོད་པ་བཅས་ལའང་འབྲེལ་བ་མངོན་གསལ་ཡོད་པས། ང་ཚོས་གཡང་གཟི་ཆུ་མིག་དྲུག་པ་འདི་མ་གླེང་གོང་དུ། ཐོག་མར་ལོ་འདི་དག་གི་སྐབས་སུ་གཟིའི་ཚོང་ར་དང་འབྲེལ་བའི་དོན་དག་ཁྱད་པར་ཅན་འགའ་ཡང་ཞོར་ནས་གླེང་བར་བྱ།
གཡང་གཟི་ཆུ་མིག་དྲུག་པ་ནི། གཡང་གཟི་རྣམས་ལས་དམིགས་བསལ་གྱི་གཡང་གཟི་ཞིག་རེད། དེ་ཅི་ལྟར་ཤེས་ཟེར་ན། ཐོག་མར་གཡང་གཟི་ཆུ་མིག་དྲུག་པ་འདི་འབྲུག་རྒྱལ་པོའི་ཁྱིམ་བརྒྱུད་དང་འབྲེལ་བ་ཡོད་པ་དང་། གཞན་གཡང་གཟི་འདི་ནི། གཡང་གཟི་ཀུན་ལས་རྣམ་པར་རྒྱལ་བའི་ཁྱད་ཆོས་མངའ་བ་དེའོ།། གཤམ་དུ་ངས་གཡང་གཟི་ཆུ་མིག་དྲུག་པའི་ཁྱད་ཆོས་དེ་”རྒྱུ་མདོག་དབྱིབས་རྣམ་”བཅས་བཞིའི་སྟེང་ནས་བསྡོམས་ཚིག་ཅིག་འཇོག་འདོད་ཡོད།
ཉེ་ལམ་གྱི་རྒྱལ་སྤྱིའི་ཚོང་རའི་ཁྲོད་གཟིའི་རིན་གོང་ནི་ད་དུང་མུ་མཐུད་དུ་ཇེ་མཐོ་རུ་འགྲོ་བཞིན་པ་རེད། དེ་ཡང་གཙོ་བོ་མང་ཤོས་ཀྱིས་གཟི་འདི་རིན་པོ་ཆེ་གཞན་དང་མི་མཚུངས་པའི་དམིགས་བསལ་ཞིག་ཡིན་པ་ངེས་ཤེས་རྙེད་པའི་རྐྱེན་གྱིས་ཡིན་པ་རེད། ཡིན་ནའང་། གཟི་གོང་འཕར་བ་དང་དུས་མཉམ་དུ་གཟི་དང་འབྲེལ་བའི་གནས་ཚུལ་དགོད་བྲོ་བ་རེ་གཉིས་ཀྱང་བྱུང་དང་འབྱུང་གིན་འདུག
2012ལོར་། ཟླ་བ་7་པའི་ནང་ལ་ཡུལ་ཤུལ་བརྟན་ཚེའི་ལག་ནས་འཇོ་མདའ་པདྨ་བསོད་ནམས་དབང་འདུས་ཀྱིས་དམངས་སྒོར་ཁྲི་550་བྱིན་ནས་ཉོས། ཕྱི་ཉིན་འཇོ་མདའ་པདྨ་བསོད་ནམས་དབང་འདུས་ལག་ནས་རྫོགས་ཆེན་ཟླ་སྲས་ཀྱིས་དམངས་སྒོར་ཁྲི་1300་བྱིན་ནས་ཉོས། ཉིན་བཅོ་ལྔའི་རྗེས་ནས་རྫོགས་ཆེན་ཟླ་སྲས་ལག་ནས་རྫོགས་ཆེན་ཐུབ་བསྟན་བློ་བཟང་གིས་དམངས་སྒོར་ཁྲི་3000་བྱིན་ནས་ཉོས།
གཡང་གཟི་ཆུ་མིག་དྲུག་པ་འདི། དང་ཐོག་འབྲུག་རྒྱལ་པོ་གོང་མ་ཞིག་གི་གཟི་ཞགས་གྲས་ཀྱི་གཅིག་ཡིན་པར་བཤད་ལ། དེ་ནས་བླ་དཔོན་ཞིག་དང་བརྒྱུད་དེ་མི་དཔོན་ཆེན་པོ་གཞན་ཞིག་གིས་གཡང་རྟེན་དུ་ཉར་ཚགས་བྱས་པ་དང་། དེ་ནས་མིང་གསལ་བོར་ཤེས་སུ་མི་འཇུག་པའི་མི་ཆེན་ཞིག་གི་ལག་ནས་བོད་ཀྱི་ཚོང་པ་ཞིག་གིས་ཉོས། ཉོ་མཁན་དེ་ནི་སྡེ་དགེ་ཉི་དགའ་ཟེར་བ་དེ་རེད།
གཡང་གཟི་ནི། མི་རབས་བདུན་གྱི་རིང་ལ་ཁྱིམ་བརྒྱུད་གཅིག་ལ་བཀྲ་མི་ཤེས་པའི་ན་ཚ་དང་གོད་ཆགས་གང་ཡང་མ་བྱུང་བར། ལོ་རེ་ནས་ལོ་རེར་བུ་རབས་ཚ་བརྒྱུད་འཕེལ་ཞིང་། སྟོབས་འབྱོར་མངའ་ཐང་དར་བའི་གཡང་རྟེན་གྱི་གཟི་ལ་ནི་གཡང་གཟི་ཞེས་བཤད་པ་ཡིན་ནོ།།
2016་ལོར། སྤོས་ངད་གྲོང་ཁྱེར་དུ་སྒ་སྐྱེ་དགུ་མདོའི་གནའ་རྫས་ཉར་ཚགས་པ་གྲགས་ཅན་ཁོངདང་མཉམ་དུ་ཕྲན་ཚངས་དབང་པས་གཡང་གཟི་ཆུ་མིག་དྲུག་པ་དེ་ལ་དངོས་སུ་ཞིབ་འཇུག་དང་བརྟག་དཔྱད་བྱ་རྒྱུའི་སྐལ་བ་ལྡན།
ཐོག་མར་བོད་ཀྱི་ལོ་རྒྱུས་སྟེང་”བླ་གཟི་”དང་། “གཏེར་གཟི་”། “གཡང་གཟི་”བྱ་བའི་སྐབས་སུ། གོ་དོན་ཁྱད་པར་བ་ཡོད་པས། སྤྱིར་བཏང་གི་གཟི་དང་མི་འདྲ་སྟེ།
དེ་རིང་ངས་འདི་ནས་ཉེ་ཆར་རྒྱལ་སྤྱིའི་སྟེང་ལ་རིན་གོང་ཆེས་ཆེ་བའི་གཡང་གཟི་ཆུ་མིག་དྲུག་པའི་སྐོར་མདོ་ཙམ་གླེང་བར་བྱ།
ད་ནི་གཡང་གཟི་ཆུ་མིག་དྲུག་པ་དེའི་ཁྱད་ཆོས་དང་ལོ་རྒྱུས་མདོར་བསྡུས་ཤིག་ཆེད་མངགས་ཀྱིས་བརྗོད་པར་བྱ།
གཏེར་གཟི་ནི། བླ་མ་གཏེར་སྟོན་པས་གཏེར་ནས་བཏོན་པའི་གཏེར་རྫས་ཀྱི་རིགས་ཡིན་པས་གཏེར་གཟི་ཞེས་བྱ།
དཔེར་ན། བླ་གཟི་བྱ་བ་ནི་སྐྱེ་བོ་ག་གེ་མོའི་བླ་དང་འབྲེལ་བའི་གཟི་ཡིན་པས་ན་བླ་གཟི་ཟེར་ལ།
མཁན་པོ་བསོད་ནམས་དར་རྒྱས་ལགས་ནི་སྐྱབས་རྗེ་ཡིད་བཞིན་ནོར་བུ་འཇིགས་མེད་ཕུན་ཚོགས་མཆོག་གི་དངོས་སློབ་ཡིན་པ་དང་། སྤྱི་ལོ༡༩༦༢ལོར་ཟི་ཁྲོན་དཀར་མཛེས་ཁུལ་བྲག་འགོ་རྫོང་དུ་སྐུ་འཁྲུངས།
ཕྱི་ལོ ༡༩༩༩ལོའི་ཟླ ༥ཚེས ༡ཉིན་ནས་ཕྱི་ལོ ༢༠༠༥ལོའི་ཟླ ༣ཚེས ༣༡ཉིན་བར། བཙན་བྱོལ་བོད་གཞུང་བོད་གནས་ཉམས་ཞིབ་ཁང་དུ་ཉམས་ཞིབ་པའི་ལས་ཀ་བྱས་ཤིང་། དམིགས་བཀར་བོད་རྒྱའི་ས་མཚམས་ལོ་རྒྱུས་ཞིབ་འཇུག་བྱས། དེ་མཚུངས་སུ་རྒྱ་ཡིག་གི་དུས་དེབ་དང་དྲ་རྒྱའི་སྟེང་སྙན་ངག་དང་དཔྱད་རྩོམ་གང་མང་སྤེལ། དུས་ཡུན་འདིའི་ནང་ཡིག་འབྲུ་ས་ཡ་གཅིག་ལྷག་གི་གསར་རྩོམ་དང་ཡིག་འབྲུ་ས་ཡ་གསུམ་དང་འབུམ་ལྔ་ལྷག་གི་ཡིག་བསྒྱུར་གྲུབ་ཡོད་འདུག
ལྷ་སྡེ་གནམ་ལོ་ཡག སྨྱུག་མིངལྡོང་སྲས དབྱིན་ཡིག་ནང ཨོ་སི་ཁྲི་ལི་ཡའི་བོད་མི བོད་རྒྱ་སྐད་གཉིས་སྙན་ངག་པ། སྒེར་ཚུགས་ཅན་གྱི་བོད་རིག་པའི་ཞིབ་འཇུག་པ། སྐྱེ་ཡུལ་ཧང་ངེ་ལྷ་སྡེ ཨ་མདོ མཚོ་སྔོན མཚོ་ལྷོ་ཁུལ ཧང་ངེ་རྫོང་།
ཕྱི་ལོ ༢༠༠༧ལོའི་ཟླ ༥ཚེས ༡༤ཉིན། ཨོ་སི་ཁྲི་ལི་ཡར་བསྐྱོད་ནས་སློབ་གཉེར་དང་ཤུགས་ལས་གཞོལ། དེ་མཚུངས་སུ་རྩོམ་འབྲི་དང་ཞིབ་འཇུག ཟིན་བྲིས་གཉེར་བ་སོགས་ཀྱང་ཆག་མེད་དུ་བསྒྲུབས་འདུག
ཕྱི་ལོ ༡༩༩༢ལོའི་ཟླ ༧ནང་། མཚོ་སྔོན་མི་རིགས་དགེ་འོས་ཆེད་སྦྱོང་སློབ་གླིངབོད་ཡིག་སྡེ་ཁག་ནས་སློབ་མཐར་ཕྱིན་ཞིང་། སློབ་ཁྲིད་ཞིབ་འཇུག་པ་བྱས་འདུག
ཕྱི་ལོ༢༠༢༠ལོ་ནས་ཨོ་སི་ཁྲི་ལི་ཡ་ནུབ་མའི་མཁར་ཁྲོམ་་སློབ་ཆེན ནང་སློབ་གཉེར་བྱེད་ཀྱིན་ཡོད།
རིག་གནས་གསར་བརྗེ་ཆེན་པོསྐབས་སུ་ ཨ་མདོནས་སྐྱེ་ཞིང་། ཧང་ངེ་རྩྭ་ཐང་ནས་འཚར་ལོངས་བྱུང་།
གཉིས་ལས། ཐག་པ་ལ་མདུད་པ་དང་ཤིང་ལ་རྟགས་བུ་བཏབ་སྟེ་རྩིས་བྱེད་ཅེས་པས་མཚོན་ཐུབ་བོ། །
ནམ་ཞིག་ན་ཕ་ཁྱིམ་གྱི་གྲོགས་པོ་ཡིན་ལ་བློ་འདོན་པའང་ཡིན་པ་ཞིག་གི་སློབ་སྟོན་ལྟར། གན་དྷིས་དབྱིན་ཇིར་སློབ་གཉེར་དུ་འབྱོན་པར་དམ་བཅས་ཤིང་སྟ་གོན་བྱེད་སྒང་དུ། ཁོང་ཚོའི་རིགས་རུས་གཅིག་པའི་མི་རྣམས་ལྷན་དུ་ཚོགས་ཏེ་སྨྲས་པ། ཕྱི་རྒྱལ་དུ་སོང་བ་ཡིན་ན་འུ་ཚོའི་ཆོས་ལུགས་གོམས་སྲོལ་སྲུང་ཐུབ་རྒྱུ་ནི་དཔེ་མི་སྲིད་པ་ཞིག་རེད་ཅེས་དང་། འུ་ཚོའི་ཆོས་ལུགས་ལས་རྒྱ་མཚོའི་ཕ་རོལ་ཏུ་བགྲོད་པ་གཏན་འགོག་བྱས་ཡོད་ཅེས་དང་།
གང་ཁྱོད་དབྱིན་ཇིར་འགྲོ་རྒྱུའི་ཁོག་རྩིས་དེ་རྩ་བ་ནས་ནོར་འདུག་ཅེས་སོགས་བརྗོད་དེ་ཆོས་ལུགས་དང་གོམས་སྲོལ་གྱིས་བཤོལ་བཏབ་ཅིང་གནོན་ཤུགས་སྤྲད་པའི་མཐར། ཉི་མ་དེ་རིང་ནས་བཟུང་བྱིས་པ་བསམ་མེད་འདི་འུ་ཚོའི་རིགས་རུས་ཀྱི་གྲས་ནས་ཕྱིར་འབུད་བྱས་པ་ཡིན་ཞེས་རིགས་རུས་ཀྱི་གྲས་ནས་ཕྱིར་འབུད་མཐར་སྐྲོད་བཏང་ནའང་།
ཁོང་གིས་ང་རང་དབྱིན་ཇིར་སློབ་གཉེར་དུ་འགྲོ་རྒྱུའི་འདུན་པ་དེ་སུས་ཀྱང་བསྒྱུར་མི་ནུས་ཞེས་སྨྲས་ཤིང་རང་ལོ་བཅོ་བརྒྱད་ལས་མེད་ཀྱང་དམ་བཅའ་བརྟན་པོ་དེ་འདྲ་བཅངས་ནས་དབྱིན་ཇིར་སློབ་གཉེར་དུ་ཕྱིན་སོང་བ་དེ་ཡིས་ཁོང་ཉིད་ཆུང་དུས་ནས་བློ་སྟོབས་བརྟན་བརླིང་ཡིན་པ་མཚོན།
དབྱིན་ཇིར་སློབ་གཉེར་དུ་འབྱོན་པའི་ཁོང་གི་མོས་པ་དེར་ཐོག་མའི་དུས་སུ་མ་ཡུམ་མོས་མཐུན་མེད་ཅིང་དགག་བྱ་མཛད་པ་སྟེ། གོ་ཐོས་སུ་ཡུལ་དེའི་མི་རྣམས་ཀྱིས་ཁམ་ཆེན་པོས་ཤ་ཟ་བ་དང་། ཉིན་བཞིན་དུ་ཆང་ལ་འབྲལ་བ་མེད་པ་དེ་ལྟ་ན། གང་ཁྱོད་དབྱིན་ཇིར་ཕྱིན་ཚེ་མ་ངའི་བློ་བདེ་བོ་ག་ལ་འོང་།
ཡོད་ཚད་བརླག་འགྲོ་རྒྱུ་རེད་ཅེས་སོགས་སྨྲས་པར། མ་ཡུམ་གྱིས་གང་ལ་ཐུགས་ཁྲལ་གནང་བ་ཁོང་གིས་རྟོགས་ནས། དབྱིན་ཇིར་འབྱོར་ཚེ་ཤ་དང་ཆང་དང་བུད་མེད་གསུམ་སྤང་གི་ཡིན་ཞེས་ཁས་ལེན་དམ་བཅའ་མཛད་པ་ནང་བཞིན་ཕྱིས་ཀྱང་དེ་ལྟའི་སྡོམ་པ་ལ་རྟག་ཏུ་གནས་པ་དེས་ཁོང་ཉིད་ཆུང་དུས་ནས་རང་གཅུན་རང་སྡོམ་ཅན་ཞིག་ཡིན་པ་མཚོན།
མཚན་དངོས་ལ་མོཧནདཱསཀརཅད གཱདྷཱི ཞེས་གསོལ་བ་ཁོང་ནི་རྒྱ་གར་གྱི་མི་རིགས་རིང་ལུགས་ཀྱི་ལས་འགུལ་དང་རྒྱ་གར་རྒྱལ་དམངས་ཚོགས་ཆེན་ཚོགས་པའི་གཙོ་འཛིན་ཡིན་ཞིང་། རྒྱ་གར་གང་དེ་དབྱིན་ཇི་མི་སེར་སྤེལ་མཁན་གྱི་དབང་སྒྱུར་ལས་བཀྲོལ་ཏེ་རང་བཙན་གྱི་ལམ་བུར་འདྲེན་མཛད་དེད་དཔོན་ཉིད་ཡིན་ཕྱིར། ཁོང་ནི་རྒྱ་གར་གྱི་རྒྱལ་ཡབ་དང་ཆེས་རླབས་ཆེ་བའི་གཙོ་འཛིན་ཡང་ངོ་།།
ས་ཏ་ཡ་ག་ར་ཧ་སྟེ་ཁོང་གི“བདེན་པའི་ཨུ་ཚུགས”ཀྱི་ལྟ་སྤྱོད་ཀྱིས་འཛམ་གླིང་ཡོངས་ཀྱི་མི་རིགས་རིང་ལུགས་དང་རྒྱལ་སྤྱིའི་ཞི་བའི་གསར་བརྗེའི་ལས་འགུལ་ཀུན་ལ་ཤུགས་རྐྱེན་ཆེན་པོ་བཞག་པས། ཁོང་ནི་འཛམ་གླིང་གི་སྐྱེས་བུ་ཆེན་པོའི་གྲས་སུ་འཇོག་པ་རེད།
མ་ཧཱ་གན་དྷི་སྐུ་ན་ཆུང་དུས་ཀྱི་མཛད་སྤྱོད་འདི་དག་ལ་བལྟས་ན། ང་ཚོས་འཛམ་གླིང་སྒང་གི་སྐྱེས་བུ་ཆེན་པོ་མང་ཆེ་བར་སྐུ་ན་ཕྲ་བའི་དུས་ནས་བཟུང་སྐྱེས་སྦྱངས་ཀྱི་བཟང་སྤྱོད་ཡོན་ཏན་མང་དག་ཅིག་མཆིས་པ་རྟོགས། —སྒྲིག་པ་པོས།
རྒྱ་གར་པས་ཁོང་ལ་རྒྱལ་ཡབ་ཅེས་འབོད། འཛམ་གླིང་སྒང་གི་མི་རྣམས་ཀྱིས་ཁོང་ལ་སེམས་དཔའ་ཆེན་པོ་གན་དྷི་ཞེས་འབོད།
གྲུབ་ཆེན་སྐལ་ལྡན་རྒྱ་མཚོ་ནི་རབ་བྱུང་བཅུ་བའི་མེ་ལུག་སྤྱི་ལོ༡༦༠༧ལོར་མདོ་སྨད་རེབ་གོང་རྒྱལ་ཐང་ཞེས་བྱ་བའི་ཡུལ་དུ།ཡབ་མཁར་འབུམ་རྒྱལ་དང་ཡུམ་སྙིང་མོ་དཔལ་གཉིས་ཀྱི་སྲས་སུ་འཁྲུངས།དགུང་ལོ་དྲུག་པ་ཆུ་བྱ་ལོར་ཆོས་པ་རིན་པོ་ཆེ་བློ་བཟང་བསྟན་པའི་རྒྱལ་མཚན་གྱི་སྤྱན་སྔར་དགེ་བསྙེན་དང་།དགུང་ལོ་བཅུ་བ་མེ་འབྲུག་ལོར་རབ་ཏུ་བྱུང་སྟེ་མཚན་ལ་སྐལ་ལྡན་ཚོགས་གཉིས་ཞེས་པར་གསོལ།
རྒྱ་གར་སྐད་དུ། དྷརྨ་དྷརྨ་ཏཱ་བི་བྷཾ་ག་ཏ། བོད་སྐད་དུ། ཆོས་དང་ཆོས་ཉིད་རྣམ་པར་འབྱེད་པ།འཕགས་པ་འཇམ་དཔལ་གཞོན་ནུར་གྱུར་པ་ལ་ཕྱག་འཚལ་ལོ།།
སྦྱོར་བས་རྟོགས་པ་ནི་རྣམ་པ་བཞི་སྟེ། མོས་པས་སྤྱོད་པའི་ས་ལ་མོས་པས་སྦྱོར་བའི་ཕྱིར་དང་། དེ་ཉིད་ངེས་པར་འབྱེད་པའི་གནས་སྐབས་སོ། །ས་དང་པོ་ལ་སོ་སོར་རིག་པར་སྦྱོར་བའི་ཕྱིར་དང་། དེ་ཉིད་ནི་རེག་པའི་གནས་སྐབས་སོ། །རྣམ་པར་མ་དག་པའི་ས་དྲུག་ལ་སྒོམ་པ་ལ་རབ་ཏུ་སྦྱོར་བའི་ཕྱིར་དང་། ཡོངས་སུ་དག་པ་གསུམ་པོ་ལ་ཡང་ངོ་། །དེ་ཉིད་ནི་རྗེས་སུ་དྲན་པའི་གནས་སྐབས་སོ། །སངས་རྒྱས་ཀྱི་ས་ལ་མཐར་ཕྱིན་པ་ལ་སྦྱོར་བའི་ཡང་ཕྱིར་ཏེ། ལྷུན་གྱིས་གྲུབ་པར་སངས་རྒྱས་ཀྱི་མཛད་པ་རྒྱུན་མི་འཆད་པའི་ཕྱིར་རོ། །དེ་ཉིད་ནི་དེའི་བདག་ཉིད་དུ་ཉེ་བར་འགྲོ་བའི་གནས་སྐབས་སོ། །
རྒྱ་གར་གྱི་མཁན་པོ་པཎྜི་ཏ་ཤཱནྟི་བྷ་དྲ་དང་། ཞུ་ཆེན་གྱི་ལོ་ཙཱ་བ་དགེ་སློང་ཚུལ་ཁྲིམས་རྒྱལ་བས་བསྒྱུར་ཅིང་ཞུས་ཏེ་གཏན་ལ་ཕབ་པ་ལས། སླད་ཀྱིས་ཁ་ཆེའི་མཁན་པོ་པཎྜི་ཏ་པར་ཧེ་ཏ་དང་། ཞུ་ཆེན་གྱི་ལོ་ཙཱ་བ་དགེ་སློང་དགའ་རྡོར་གྱིས་ཐུགས་དམས་ཐོ་ལིང་གི་གཙུག་ལག་ཁང་དུ་བཅོས་ཤིང་གཏན་ལ་ཕབ་པ། མངྒ་ལཾ།
ཕྱིས་སུ་གནོད་མེད་ཀྱིས་སློབ་གཉེར་བྱེད་རྒྱུའི་ལོ་ཚད་ཟིན་པ་ན། ཕ་རྒན་གྱིས་ཁོང་རྡོ་འཇོག ཅེས་པའི་སློབ་གཉེར་ཁང་དེར་སློབ་སྦྱོང་བྱེད་དུ་བཏང་། གནོད་མེད་ནི་སློབ་གཉེར་ཁང་དེའི་སློབ་མ་ཡོངས་ནས་སྟོབས་ཤུགས་ཆེ་ཤོས་དང་སློབ་སྦྱོང་ཡག་ཤོས། དགེ་རྒན་གྱི་ཞལ་ལ་ཡང་ཉན་ཤོས་དེ་ཡིན་སྟབས། སློབ་ཕྲུག་གཞན་པ་ཚོས་ཁོང་ལ་ཕྲག་དོག་བྱེད་འགོ་ཚུགས་ཏེ། སློབ་དཔོན་གྱི་མདུན་ནས་གནོད་མེད་ལ་རྒྱབ་བཤད་རྒྱག་པ་སོགས་ཞུ་ལོག་ཕུལ་ཏེ་སློབ་དཔོན་ཡང་གནོད་མེད་ལ་ཐུགས་མི་མཉེས་པར་གྱུར།
གནོད་མེད་ཁོང་ཨ་མའི་མངལ་ལས་བཙའ་སྐབས། རྒྱལ་ཕྲན་དེའི་མཚོན་ཆ་ཡོད་དོ་ཅོག་ནས་བྱེད་པོ་མེད་པར་གསལ་ཞིང་འཚེར་བའི་རང་འོད་འཕྲོས་པས། རྒྱལ་པོ་འཇིགས་ཤིང་སྐྲག་སྟེ་ཕྱི་ཉིན་ཞོགས་པ་རང་གི་སློབ་སྟོན་པ་གདན་འདྲེན་ཞུས་ནས་ན་རེ། མཚོན་ཆ་རྣམས་ལས་དེ་ལྟའི་རང་འོད་འཕྲོས་པའི་ལྟས་དང་རྟགས་མཚན་ཅི་ཞིག་རེད། ཅེས་དྲིས་པར། སློབ་སྟོན་པས། ཀྱེ་རྒྱལ་པོ་ཆེན་པོ་ལགས། ངའི་ཆུང་མ་ལ་བུ་ཞིག་བཙས་འདུག ཅེས་བཀའ་ལན་ཕུལ།
སོར་མོའི་འཕྲེང་བ་ཞེས་པ་ནི་ཀོ་ས་ལའི་རྒྱལ་པོའི་སློབ་སྟོན་པའམ་ཇུས་དཔོན་གྱི་སྲས་ཡིན་ཞིང་ཁོང་གི་མིང་དངོས་གནས་ལ་གནོད་མེད ཅེས་བྱ། ཡབ་ཀྱི་མཚན་ལ་བྷ་གྷ་ཝ དང་ཡུམ་གྱི་མཚན་ལ་ནན་ཏ་ནི ཞེས་ཟེར་རོ། །
སྔོན་ཆད་འུ་ཚོའི་ཆོས་བརྒྱུད་ཁག་ནང་ཕན་ཚུན་དགག་པ་གཏོང་རེས་བྱས་པ་དེས་བོད་ཀྱི་བསྟན་སྲིད་ལ་ཕན་ཐོགས་ཅི་ཞིག་བྱུང་ཡོད་པ་དང་།ཕྱི་རབས་པ་ཚོས་ད་དུང་དགག་པ་རྒྱག་རེས་བྱས་ན་འུ་ཚོའི་མཐུན་སྒྲིལ་དང་ཆོས་བརྒྱུད་གོང་འཕེལ་དུ་འགྲོ་བར་ཕན་གནོད་ཅི་ཞིག་ཡོད།
གྲྭ་པ་ནི་སློབ་མ་དང་དགོན་སྡེ་ནི་སློབ་གྲྭ་ཡིན་པས་སློབ་གཉེར་མེད་པའི་དགོན་པ་དག་གི་བོད་ཀྱི་ཆོས་དང་སྤྱི་ཚོགས་ལ་ཕན་ཐོགས་ཅི་ཞིག་ཡོད།
དགའ་ལྡན་ཁྲི་ཐོག་གྱ་གཅིག་པ་ཟུང་ཇུ་ངག་དབང་ནོར་བུ། མདོ་སྨད་ཟུང་ཇུའི་ཁུལ་དུ་འཁྲུངས། དགའ་ལྡན་གསེར་ཀོང་རིན་པོ་ཆེ་ངག་དབང་ཚུལ་ཁྲིམས་དོན་ལྡན་གྱི་རྣམ་ཐར་ནང་རྗེ་འདི་འཕོ་བ་གྲོང་འཇུག་གནང་བའི་སྤྲུལ་སྐུ་ཡིན་ཟེར་གསུངས། སྐུ་ན་ཆུང་དུས་ཟུང་ཇུ་སེར་པོ་དགོན་དགའ་ལྡན་ཆོས་གླིང་དུ་ཆོས་ཞུགས་མཛད། ཡེ་གི་འབྲི་ཀློག་དང་ཀུན་མཁྱེན་འཇམ་བཞད་ཡིག་ཆ་ལ་གསན་བསམ་མཛད། སྐུ་ན་སོན་པ་དང་དབུས་སུ་ཕེབས་ནས་འབྲས་སྤུངས་སྒོ་མང་ཟུང་ཇུ་ཁང་ཚན་དུ་ཆོས་ཞུགས་མཛད།
མཛད་མདོ་རྒྱས་པ་དྲི་མེད་གཟི་བརྗིད་པོད་གསུམ་པའི་ནང་དུ་གཤེན་རབ་དགུང་ལོ་གསུམ་ནས་དྲུག་བར་གྱི་མཛད་རྣམ་གསལ་ཞིང་། སྤྱིར་གཟི་བརྗིད་ལེའུ་དྲུག་ཅུ་རེ་གཅིག་ཡོད་པ་ལས། ལེའུ་བཅུ་པ་སྲིད་གཤེན་ཐེག་པ་གཏན་ལ་ཕབ་པའི་མདོ་དང་། ལེའུ་བཅུ་གཅིག་པ་ཀུན་དབྱིངས་སྐུ་ལྔའི་དཀྱིལ་འཁོར་གྱི་དོན་བསྟན་པའི་མདོ་དང་། ལེའུ་བཅུ་གཉིས་པ་དགེ་བསྙེན་གྱི་ཐེག་པ་བསྟན་པའི་མདོ་དང་། ལེའུ་བཅུ་གསུམ་པ་དྲང་སྲོང་ཐེག་པ་བསྟན་པའི་མདོ་བཅས་ཁྱོན་ལེའུ་བཞི་ཡོད་པ་ལས།
དགའ་ལྡན་ཁྲི་ལས་ཐོབ་པ་དགེ་འདུན་བསྟན་པ་དར་རྒྱས་ཀྱིས་ལས་སློབ། དགེ་འཕེལ་ཆོས་རྗེ་ཕྱོགས་ལས་རྣམ་རྒྱལ་གྱིས་གསང་བསྟན། ལྷ་བཙུན་བསོད་ནམས་དཔལ་བཟང་གིས་དུས་དུས་བསྒོ་བ་མཛད་དེ་རྒྱལ་མཆོག་བསོད་ནམས་རྒྱ་མཚོ་ལ་བསྙྙེན་རྫོགས་པའི་དགེ་སློང་གི་སྡོམ་པ་དང༌། སྤྲུལ་པའི་སྐུ་བསོད་ནམས་ཡེ་ཤེས་དབང་པོ་ལ་དགེ་ཚུལ་གྱི་སྡོམ་པ་གནང༌། གཟིམས་ཁང་གོང་འོག་གཉིས་ཀའི་ཡོངས་འཛིན་གནང་ནས་མདོ་སྔགས་ཀྱི་ཟབ་ཆོས་དུ་མའི་བཤད་འཁྲིད་གནང༌།
2013ལོའི་ཟླ9པའི་ཚེས23ཉིན། བོད་ཡིག་འཚོལ་བཤེར་མ་ལག་འདོན་སྤེལ་ལས་གཞིའི་མཉམ་འབྲེལ་སྡེ་ཁག་གི་ལག་རྩལ་དཔྱད་ཞིབ་ཚོགས་འདུ་མཚོ་ལྷོར་བསྡུས་ཤིང་། དཔྱད་ཞིབ་ཆེད་མཁས་ཚན་ཆུང་གིས་དཔྱད་ཞིབ་དང་འདེམ་སྒྲུག དམིགས་འགྲན། གྲོས་ཞིབ་སོགས་རབ་དང་རིམ་པ་བྱས་མཐར། ནུབ་བྱང་མི་རིགས་སློབ་ཆེན་དང་པེ་ཅིང་ཞཱེན་ཏེན་ཚན་རྩལ་ཚད་ཡོད་ཀུང་ཟི་གཉིས་མཉམ་འབྲེལ་འདོན་སྤེལ་གྱི་ལས་ཁུངས་སུ་གཏན་འཁེལ་བྱས།
2012ལོ་ནས2013ལོའི་བར། མཚོ་ལྷོ་ཁུལ་བོད་ཀྱི་སྐད་ཡིག་བྱ་བའི་ཨུ་ཡོན་ལྷན་ཁང་གིས་ཀྲུང་གོ་ཚད་ལྡན་ཅན་ཨུ་ཡོན་ལྷན་ཁང་དང་། པེ་ཅིང་སློབ་ཆེན། ཀྲུང་དབྱང་མི་རིགས་སློབ་ཆེན། ནུབ་བྱང་མི་རིགས་སློབ་ཆེན། བོད་ལྗོངས་སློབ་ཆེན་སོགས་སུ་བོད་ཡིག་འཚོལ་བཤེར་མ་ལག་འདོན་སྤེལ་ལས་གཞིའི་དུས་སྔོན་གྱི་རྨང་གཞིའི་རང་བཞིན་གྱི་གཞུང་ལུགས་ཞིབ་འཇུག་རྒྱ་ཆེན་པོར་སྤེལ།
ཡོངས་འཛིན་འཚོལ་བཤེར་ལེགས་གྲུབ་བྱུང་བ་ཡིས་བོད་ཡིག་ཆ་འཕྲིན་ལག་རྩལ་གྱི་སྟོང་ཆ་མི་ཉུང་བ་ཞིག་བསྐངས་པའི་ཁར། འཛམ་བུ་གླིང་གི་དྲ་རྒྱའི་ཁོངས་སུ་བོད་ཡིག་ཆ་འཕྲིན་ལ་ཉེ་བར་འཇུག་པའི་སྒོ་མོ་ཞིག་དང་། བོད་ཀྱི་རིག་གནས་ཙམ་མ་ཟད། བོད་ཡིག་གི་ལམ་ནས་འཛམ་གླིང་གི་རིག་གནས་སྣ་མང་ལ་རྒྱུས་ལོན་དང་མཉམ་རོལ་བྱེད་པར་མཐུན་རྐྱེན་གལ་ཆེན་ཞིག་བསྐྲུན་པ་རེད།
2013ལོའི་ཟླ11པར།མཚོ་ལྷོ་ཁུལ་བོད་ཀྱི་སྐད་ཡིག་བྱ་བའི་ཨུ་ཡོན་ལྷན་ཁང་གི་བོད་ཡིག་ཆ་འཕྲིན་ལག་རྩལ་ཞིབ་འཇུག་ལྟེ་གནས་ཀྱིས་ནུབ་བྱང་མི་རིགས་སློབ་ཆེན་དང་པེ་ཅིང་ཞཱེན་ཏེན་ཚན་རྩལ་ཚད་ཡོད་ཀུང་ཟི་རུ་མཉམ་འབྲེལ་གན་རྒྱ་འཇོག་པའི་མཛད་སྒོ་བསྡུས་པས། ས་གནས་དང་སློབ་ཆེན། ཁེ་ལས་བཅས་མཉམ་འབྲེལ་སྒོས་འདོན་སྤེལ་གྱི་འབྲེལ་བ་དངོས་སུ་བཙུགས་པ་རེད།
2015ལོའི་ཟླ7པའི་ཚེས9པར། མཚོ་ལྷོ་ཁུལ་བོད་ཡིག་འཚོལ་བཤེར་མ་ལག་འདོན་སྤེལ་ལས་གཞིའི་འགོ་ཁྲིད་ཚན་ཆུང་གི་གྲོས་ཚོགས་ཐེངས་གཉིས་པ་མཚོ་ལྷོ་ཁུལ་གསེར་ཆེན་རྫོང་དུ་བསྡུས་ནས། ཡོངས་འཛིན་འཚོལ་བཤེར་གྱི་ལས་རིམ་དང་པོའི་འཛུགས་སྐྲུན་ལེགས་འགྲུབ་བྱུང་བའི་གནས་ཚུལ་དང་ལས་རིམ་གཉིས་པའི་འཛུགས་སྐྲུན་འཆར་འགོད་ཀྱི་སྐོར་སྤྱི་བསྡོམས་དང་གཏན་ལ་ཕབ།
2015ལོའི་ཟླ5པའི་ཚེས22ཉིན། མཚོ་ལྷོ་ཁུལ་ཨུའི་ཧྲུའུ་ཅི་གཞོན་པ་དང་ཁུལ་དཔོན་བསོད་ནམས་དོན་གྲུབ་ལགས་མཚོ་ལྷོ་ཁུལ་བོད་ཀྱི་སྐད་ཡིག་བྱ་བའི་ཨུ་ཡོན་ལྷན་ཁང་གཞུང་ལས་ཁང་དུ་ཕེབས་ནས་ཡོངས་འཛིན་འཚོལ་བཤེར་འདོན་སྤེལ་ལས་གཞིའི་འཛུགས་སྐྲུན་གནས་ཚུལ་ལ་གཟིགས་ཞིབ་གནང་།
རྒྱའི་སྐད་དོད་དུ“”ཞེས་སྒྲ་བསྒྱུར་བྱས་ཐོག མཚོན་རྟགས་ཁྲོད་སྤྲིན་གྱི་ཕུང་བོའི་གཟུགས་བཀོད་པ་ནི་དེང་དུས་གསར་བྱུང་གི་དྲ་རྒྱའི་གསོག་ཉར་ལག་རྩལ་གྱི་ནུས་པ་དང་དེའི་ཁྱད་ཆོས་སོགས་མཚོན་པས་ཡོངས་འཛིན་འཚོལ་བཤེར་ཞེས་པའི་དོན་ལེགས་པོར་སྟོན་ཐུབ་པའོ། །
མིག་སྔར་ཡོངས་འཛིན་བོད་ཡིག་འཚོལ་བཤེར་མ་ལག་འདོན་སྤེལ་ལས་གཞིའི་ལས་རིམ་གཉིས་པའི་ལེགས་སྒྲིག་དང་རིམ་འཕར་བྱེད་བཞིན་པའི་སྒང་ཡིན་ལ། 2018ལོའི་ལོ་མཇུག་བར་དུ་ད་དུང་ལས་རིམ་གསུམ་པ་དང་ལས་རིམ་བཞི་པའི་ཞར་བྱུང་གི་ཞབས་ཞུའི་ལས་གཞི་སྤེལ་རྒྱུ་ཡིན་པ་རེད།
2014ལོའི་ཟླ7པའི་ཚེས7ཉིན། མཚོ་ལྷོ་ཁུལ་ཨུའི་ཧྲུའུ་ཅི་ཀྲང་ཝུན་ཁུའེ་ལགས་མཚོ་ལྷོ་ཁུལ་བོད་ཀྱི་སྐད་ཡིག་བྱ་བའི་ཨུ་ཡོན་ལྷན་ཁང་གཞུང་ལས་ཁང་དུ་ཕེབས་ནས་ཡོངས་འཛིན་འཚོལ་བཤེར་འདོན་སྤེལ་ལས་གཞིའི་འཛུགས་སྐྲུན་གནས་ཚུལ་ལ་རྟོག་དཔྱོད་དང་མཛུབ་སྟོན་གནང་།
2015ལོའི་ཟླ11པར། མཚོ་ལྷོ་ཁུལ་བོད་ཀྱི་སྐད་ཡིག་བྱ་བའི་ཨུ་ཡོན་ལྷན་ཁང་གི་ཀྲུའུ་རེན་ཚེ་ལོ་ལགས་དང་བཅས་པ་བོད་ལྗོངས་དང་། སི་ཁྲོན། པེ་ཅིང་སོགས་སུ་ཕྱིན་ནས་ཡོངས་འཛིན་བོད་ཡིག་འཚོལ་བཤེར་གྱི་གྲངས་མཛོད་འཛུགས་སྐྲུན་སྐོར་གྱི་བྱ་བར་རྟོག་ཞིབ་གནང་།
2016ལོའི་ཟླ1པོར།ཡོངས་འཛིན་བོད་ཡིག་འཚོལ་བཤེར་འདོན་སྤེལ་བྱ་བ་དེ་མཚོ་སྔོན་ཉིན་རེའི་ཚགས་པར་རྩོམ་སྒྲིག་ཁང་གིས་སྤེལ་བའི2015ལོའི་མཚོ་སྔོན་གྱི་གསར་འགྱུར་གཙོ་གྲས་བཅུ་ཞེས་པའི་ཁྲོད་བདམས་པས་སྤྱི་ཚོགས་ཡོངས་ཀྱིས་དོ་སྣང་ཆེན་པོ་གནང་།
2016ལོའི་ཟླ1པོའི་ཚེས6ཉིན། མཚོ་ལྷོ་ཁུལ་བོད་ཀྱི་སྐད་ཡིག་བྱ་བའི་ཨུ་ཡོན་ལྷན་ཁང་གིས་ཡོངས་འཛིན་བོད་ཡིག་འཚོལ་བཤེར་མ་ལག་འདོན་སྤེལ་ལས་གཞིའི་ལས་རིམ་དང་པོའི་ཞིབ་བཤེར་རྩིས་ལེན་གྱི་གྲོས་ཚོགས་བསྡུས།